CELEX: 32002B0451
Language: el
Date: 2002-04-10 00:00:00
Title: 2002/451/ΕΚ: Απόφαση του Ευρωπαϊκού Κοινοβουλίου, της 10ης Απριλίου 2002, σχετικά με την απαλλαγή του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 2000

Avis juridique important

|

32002B0451

2002/451/ΕΚ: Απόφαση του Ευρωπαϊκού Κοινοβουλίου, της 10ης Απριλίου 2002, σχετικά με την απαλλαγή του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 2000  

Επίσημη Εφημερίδα αριθ. L 158 της 17/06/2002 σ. 0059 - 0061

Απόφαση του Ευρωπαϊκού Κοινοβουλίουτης 10ης Απριλίου 2002σχετικά με την απαλλαγή του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 2000(2002/451/EK)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,- έχοντας υπόψη την έκθεση του Ελεγκτικού Συνεδρίου σχετικά με τις οικονομικές καταστάσεις και τη διαχείριση του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος που έκλεισε στις 31 Δεκεμβρίου 2000 (C5-0127/2002)(1),- έχοντας υπόψη τη σύσταση του Συμβουλίου, της 5ης Μαρτίου 2002 (C5-0121/2002),- έχοντας υπόψη το άρθρο 276 της συνθήκης ΕΚ,- έχοντας υπόψη το άρθρο 93 και το παράρτημα V του κανονισμού του,- έχοντας υπόψη την έκθεση της Επιτροπής Ελέγχου του Προϋπολογισμού (A5-0101/2002),Α. εκτιμώντας ότι το Ευρωπαϊκό Κέντρο για την Ανάπτυξη της Επαγγελματικής Κατάρτισης (Κέντρο της Θεσσαλονίκης - Cedefop) εκτελεί την αποστολή του, η οποία συνίσταται στην προώθηση και ανάπτυξη της επαγγελματικής κατάρτισης και εκπαίδευσης, σε επίπεδο Κοινότητας, με τη συγκέντρωση και διάδοση τεκμηρίωσης, διεξαγωγή έρευνας και δημιουργία ενός φόρουμ συζήτησης,Β. εκτιμώντας ότι τα συμπεράσματα του Συμβουλίου της Λισαβόνας τον Μάρτιο 2000 έδωσαν περαιτέρω ώθηση στην εκπαίδευση και κατάρτιση και αναγνώρισαν την ανάπτυξη της κοινωνίας της μάθησης ως το μέσο για την επίτευξη του στρατηγικού στόχου μιας ανταγωνιστικής και δυναμικής κοινωνίας που θα βασίζεται στη γνώση και η οποία συνδυάζει απασχόληση, οικονομική αύξηση και κοινωνική συνοχή,Γ. εκτιμώντας ότι, σύμφωνα με τον κώδικα δεοντολογίας, της 14ης Ιουλίου 1998, η Επιτροπή Απασχόλησης και Κοινωνικών Υποθέσεων έχει αναλάβει την επίβλεψη του Κέντρου της Θεσσαλονίκης, που το 2000 έλαβε επιχορήγηση ύψους 13,6 εκατ. ευρώ,Δ. εκτιμώντας ότι το Ευρωπαϊκό Κοινοβούλιο, στην απαλλαγή του Cedefop για το 1999, ζήτησε την υποβολή σχεδίου δράσης υπό το φως της εξωτερικής αξιολόγησης πριν από το τέλος του 2001,Ε. εκτιμώντας ότι, κατά τη χορήγηση απαλλαγής για το 1999(2), το Ευρωπαϊκό Κοινοβούλιο εξέφρασε το φόβο ότι αλληλεπικαλύπτονται οι δραστηριότητες του Ευρωπαϊκού Κέντρου για την ανάπτυξη της επαγγελματικής κατάρτισης και του Ευρωπαϊκού Ιδρύματος Επαγγελματικής Εκπαίδευσης (Τορίνο) και ζήτησε αναλυτική μελέτη για τα πλεονεκτήματα και τα μειονεκτήματα μιας ενδεχόμενης συγχώνευσης μεταξύ των δύο φορέων,ΣΤ. εκτιμώντας ότι το Ελεγκτικό Συνέδριο αποκόμισε την εύλογη βεβαιότητα ότι οι λογαριασμοί για το οικονομικό έτος που έκλεισε στις 31 Δεκεμβρίου 2000 είναι αξιόπιστοι και ότι οι υποκείμενες πράξεις είναι στο σύνολό τους νόμιμες και κανονικές,1. σημειώνει τα ακόλουθα ποσά για τους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης:Οικονομικό έτος 2000>ΘΕΣΗ ΠΙΝΑΚΑ>Κέντρο της Θεσσαλονίκης2. εκφράζει τη λύπη του που το Cedefop δεν έλαβε πλήρως υπόψη του τις παρατηρήσεις του Ελεγκτικού Συνεδρίου στην ετήσια έκθεσή του το 1999, ούτε τις ίδιες τις υποσχέσεις του σε ό,τι αφορά τις διαδικασίες τις οποίες αποφάσισε το ίδιο να εφαρμόσει για τη σύναψη συμβάσεων, κυρίως σε ό,τι αφορά σχέδια πληροφορικής στον τομέα των ηλεκτρονικών επικοινωνιών·3. επιδοκιμάζει την απόφαση που έλαβαν οι ελληνικές αρχές, στις 16 Μαΐου 2001, για την εκχώρηση στο Cedefop της ιδιοκτησίας του κτιρίου και του οικοπέδου στη Θεσσαλονίκη·4. χαιρετίζει την έκθεση εξωτερικής αξιολόγησης του Cedefop, που παρέχει αναλυτική εικόνα της επίδοσης του Κέντρου από την τελευταία αξιολόγηση του 1995· σημειώνει ότι η τελική έκθεση αξιολόγησης αποτιμά θετικά την αποτελεσματικότητα και τον αντίκτυπο του έργου του Κέντρου από το 1995 και τη συνεργασία του με τους άλλους οργανισμούς·5. χαιρετίζει το σχέδιο δράσης που συνέταξε το Διοικητικό Συμβούλιο (29.11.2001) ως συνέχεια που δόθηκε στην τελική έκθεση της εξωτερικής αξιολόγησης του Cedefop· σημειώνει ότι το σχέδιο δράσης λαμβάνει υπόψη το έγγραφο που περιέχει την θέση της Επιτροπής και αποτιμά την εγκυρότητα όλων των συμπερασμάτων και συστάσεων που διατυπώθηκαν στην έκθεση αξιολόγησης·6. χαιρετίζει το ότι το Cedefop υπόσχεται να εκτελέσει το σχέδιο δράσης σύμφωνα με τους στόχους και το χρονοδιάγραμμα που υποδεικνύονται· επιδοκιμάζει την πρόταση ότι ο Διευθυντής θα υποβάλλει έκθεση προόδου ετησίως (συνεδριάσεις του Νοεμβρίου) στο Διοικητικό Συμβούλιο, το οποίο θα διαβιβάζει τα αποτελέσματα στο Ευρωπαϊκό Κοινοβούλιο·Συνεργασία με το Ευρωπαϊκό Ίδρυμα Επαγγελματικής Εκπαίδευσης (ETF) - Τορίνο7. σημειώνει ότι η αξιολόγηση καταλήγει στο συμπέρασμα ότι η συνεργασία μεταξύ των δύο οργανισμών είναι ικανοποιητική και ότι, επί του παρόντος, το ΕTF κάνει σωστή χρήση του Cedefop ως κέντρου πόρων·8. χαιρετίζει το γεγονός ότι, κατόπιν αιτήσεως της Επιτροπής, οι δύο οργανισμοί συνέταξαν πλαίσιο συνεργασίας το οποίο ενέκριναν τα διοικητικά συμβούλια του Cedefop και του ΕTF τον Μάρτιο και τον Ιούνιο του 2001, αντιστοίχως· χαιρετίζει το ότι αυτό το κοινό έγγραφο πλαίσιο ορίζει τους γενικούς στόχους της νέας αυτής συνεργασίας, συγκεκριμένα την προετοιμασία των υποψηφίων χωρών για πλήρη συμμετοχή στο Cedefop τη στιγμή της προσχώρησης και τα μέσα διευκόλυνσης της συμμετοχής και ανάμειξης των υποψηφίων χωρών στην ανάπτυξη πολιτικής της Κοινότητας κατά τη διάρκεια της μεταβατικής περιόδου·9. επιμένει ότι το Κέντρο πρέπει να εξασφαλίσει ότι αυτό το νέο πλαίσιο συνεργασίας με το ΕFT εκτελείται τώρα πλήρως, ιδιαίτερα κάνοντας πλήρη και συχνή χρήση της κοινής ομάδας εργασίας που έχει συσταθεί για το σκοπό αυτό·Ευρωπαϊκό Κοινοβούλιο10. ζητεί από τις αρμόδιες κοινοβουλευτικές επιτροπές του να παρακολουθούν εκ του σύνεγγυς τα αποτελέσματα των δραστηριοτήτων του Κέντρου της Θεσσαλονίκης και του Ιδρύματος του Τορίνο, ούτως ώστε να είναι σε θέση να αξιολογήσουν πόσο καλά λειτούργησε η συμφωνία πλαίσιο του 2001·Απόφαση για τη χορήγηση απαλλαγής11. χορηγεί απαλλαγή στο Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 2000 βάσει της έκθεσης του Ελεγκτικού Συνεδρίου·12. αναθέτει στον Πρόεδρό του να διαβιβάσει την παρούσα απόφαση στο Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης, το Συμβούλιο, την Επιτροπή και το Ελεγκτικό Συνέδριο και να προχωρήσει στη δημοσίευση της στην Επίσημη Εφημερίδα (σειρά L).Ο Γενικός ΓραμματέαςJulian PriestleyΟ ΠρόεδροςPat Cox(1) ΕΕ C 372 της 28.12.2001, σ. 37.(2) ΕΕ L 160 της 15.6.2001, σ. 35.